02/12/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-CREXT-14 por importe de 30.000,00 €, financiado con baixas por anulación e de modificación da base 33.2 das B. E. O. para o exercicio 2020

ANUNCIO DE APROBACIÓN DEFINITIVA DE EXPEDIENTE DE CRÉDITO EXTRAORDINARIO 2020-CREXT-14 POR IMPORTE DE 30.000,00 €, FINANCIADO CON BAIXAS POR ANULACIÓN E DE MODIFICACIÓN DA BASE 33.2 DE EXECUCIÓN DO ORZAMENTO MUNICIPAL PARA O EXERCICIO 2020 O Pleno da Corporación municipal, en sesión ordinaria celebrada o día 29 de outubro de 2020 aprobou inicialmente o expediente de modificación orzamentaria de crédito extraordinario 2020-CREXT-14 dentro do vixente Orzamento municipal do ano 2020 financiado con baixas por anulación e de modificación da base 33.2 de execución do orzamento municipal para o exercicio 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras n.º 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións enténdese aprobado definitivamente, polo que, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo, faixe público o texto do acordo relativo ao expediente de crédito extraordinario 2020-CREXT-14 co resumo por capítulos do citado orzamento unha vez incorporada a modificación de crédito aprobada, e o expediente de modificación da base 33.2. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Polo antedito, o texto do acordado é o seguinte: Primeiro. –Aprobar o expediente de crédito extraordinario co número 2020-CREXT-14 con base ao contido do recollido no informe proposta que forma parte do expediente, por un monto total de TRINTA MIL EUROS (30.000,00 €), financiado con baixas por anulación, co obxecto de habilitar crédito para a concesión dunha nova subvención nominativa de Comercio coa finalidade da instalación dunha pista de patinaxe sobre xeo na praza Europa de Área Central e a realización de actividades complementarias de dinamización durante a anualidade 2020. Segundo. –Aprobar a modificación da base 33.2 das bases de execución do orzamento municipal para o exercicio 2020 relativo á relación de subvencións nominativas, no sentido de incorporar unha nova subvención nominativa de comercio a favor entidade beneficiaria <<Comunidade de Propietarios Centro Comercial Área Central>>, con NIF <<H15431273>> e co obxecto de “Actividades de dinamización comercial e instalación de pista de patinaxe sobre xeo. Anualidade 2020”. Neste sentido, o cadro que recolle na base 33.2 de execución do orzamento 2020 a relación dos beneficiarios, finalidades e importes máximos das subvencións nominativas do exercicio 2020, deberá reflectir o seguinte beneficiario e co seguinte importe: Dado o carácter extraordinario das circunstancias que sustentan este expediente, e de que a cobertura desta axuda se fai ao abeiro dun crédito extraordinario, esta subvención nominativa non terá continuidade máis alá da vixencia deste exercicio, non prorrogándose no caso de facelo os orzamentos vixentes. Esta proposta de modificación da base 33.2 das BEO 2020 está suxeita á condición de que se aprobe e entre en vigor o expediente de crédito extraordinario 2020-CREXT-14 proposto no apartado primeiro. O resumo por capítulos do citado orzamento, unha vez incorporada esta modificación de crédito modalidade de crédito extraordinario baixo o expediente 2020-CREXT-14, é o seguinte: O que se fai público para xeral coñecemento. Santiago de Compostela, 27 de novembro de 2020. A concelleira delegada de Economía e Facenda Marta Abal Rodríguez